***CURRICULUM EL SOGALL***

EL SOGALL data de principis dels anys 90, quan un grup d’amics començaren a ajuntar-se per a tocar la dolçaina i el tabalet durant el seu temps lliure. A partir d’aquell primer grup, l’afició va anar ampliant-se fins que l’any 1995 es decideix constituir una associació juvenil musical amb el nom de “Colla de Dolçainers i Percussió EL SOGALL de Castalla”.

El grup ha recorregut centenars de pobles a ritme de marxes mores i cristianes, no només en terres valencianes, sinó també a Múrcia, Almeria i a Castella- la Manxa.

Són multitud de peces festeres que els components d’EL SOGALL han tingut l’ocasió d’estrenar, a destacar “Atzenet 1238” de Ramón García i Soler, Sàhara (marxa mora fanfàrria estrenada per al capità moro d’Alcoi 2001), Coran (marxa mora), Excalibur (marxa cristiana), Jerusalem (marxa cristiana) i Als Joglars (marxa cristiana) totes elles composades per Ximo Sanjuán Ferrero.

També hem de destacar algunes actuacions com ara :

* Concert de clausura del Simposi d’Enric Valor cel.lebrat a Castalla al 1995.
* 3er Premi obtes al Primer Concurs per a Dolcaina IFA 2001.
* Concert Clausura del II concert de música Valenciana 2002 al Palau d´Altea.
* Concert clausura de la setmana de la música a Sant Joan al novembre de 2003, el concert realitzat al X festival folclóric internacional Concello de Vigo al teatre principal de la ciutat de Vigo al juliol de 2004.
* Participació el I Aplec de dolçainers realitzat a Ibi a l’any 2006.
* 1er Premi en el passacarrer de colles de Dolçainers i Tabaleters en el Fogueres d´Alcant 2.009
* Participació a 11 Aplec Dolsainers i Tabaleters organiizat per la FVDT a Bocairent en Setembre de 2.009

La dilatada trajectòria de la pràctica totalitat dels integrants del grup fa que EL SOGALL tinga des de fa temps un gran reconeixement com a grup dins del món de les colles de dolçainers i els grups de música tradicional valenciana.

A més, des del curs 2006-2007, l’escola de música tradicional de “El Sogall” està reconeguda per la Federació de Societats Musicals de la Comunitat Valenciana. Així, gràcies a l’esforç de mestres i alumnes, cada curs l’escola organitza activitats de convivència per als alumnes, audicions i dos concerts anuals, en desembre i juny.

Actualment el grup està presidit per Javi Payà Samper i la direcció musical està a càrrec de Jordi Sempere Azorín.